
Ίδρυση και λειτουργία Κέντρου Τεχνολογικής Έρευνας (Κ.Τ.Ε.) στην 

Πάτρα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παράγραφος 2 του Νόμου 1771/ 
1988 «τροποποίηση και συμπλήρωση του συστήματος εισαγωγής 
σπουδαστών στην τριτοβάθμια εκπαίδευση και άλλες διατάξεις», 
(Α/71), καθώς και τις παραγράφους 1, 3, 4, 6 του ίδιου άρθρου και το 
άρθρο 12 παράγραφος 1 του παραπάνω Νόμου. 

2. Τα άρθρα 20 και 21 του Νόμου 1514/6/8.2.85 «ανάπτυξη της 
επιστημονικής και Τεχνολογικής'ερευνας.» (Α 13). 

3. Την γνώμη του Τεχνολογικού εκπαιδευτικού Ιδρύματος Πάτρας 
(πρακτικό αριθμ. 2α/25.1.89) για την ίδρυση κέντρου Τεχνολογικής 
Έρευνας (Κ.Τ.Ε.) στην Πάτρα συνδεδεμένου με το ΤΕΙ Πάτρας. 


4. Την γνώμη του Συμβουλίου Τεχνολογικής Εκπαίδευσης (Σ.Τ.Ε) 
(αριθ. πρακτ. 9/7-8-/3/89. 

5. Την γνώμη του Ινστιτούτου Τεχνολογικής Εκπαίδευσης (Ι.Τ.Ε) 
(αριθ. πρακ. 20/1.6.89). 

6. Τις 478/1989 και 273/1990 γνωμοδοτήσεις του Συμβουλίου 
της Επικράτειας, μετά από πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 

Ίδρυση Κέντρου Τεχνολογικής Έρευνας (Κ.Τ.Ε.) με έδρα την Πά¬ 
τρα - Νομική φύση και αποστολή τους. 

1. Ιδρύεται Κέντρο Τεχνολογικής Έρευνας (Κ.Τ.Ε.) με έδρα στην 
Πάτρα συνδεδεμένο με το αντίστοιχο ΤΕΙ. Ο: ΕρεϋνητικόίΎομείς Τε¬ 
χνολογίας που υπάγονται στο ιδρυόμενο αυτό Κέντρο Τεχνολογικής 
Έρευνας είναι: 

α) Ερευνητικός Τομέας Τεχνολογίας Ηλιακής Ενέργειας (στη Γεωρ¬ 
γία, Βιομηχανία, Οικιακή χρήση) μέ έδρα την Πάτρα. 

β) Ερευνητικός Τομέας Τεχνολογίας Εφαρμογών Μικροϋπολογιατι- 
κών Συστημάτων με έδρα την Πάτρα. 

γ) Ερευνητικός Τομέας Τεχνολογίας Ελέγχου και Προστασίας του 
Περιβάλλοντος με έδρα την Πάτρα και με εργαστήρια στην Κεφαλλονιά, 
α) λήψη μέτρων περιβάλλοντος β) λήψη μετρήσεων ραδιενέργειας, γ) 
ρύπανση Περιβάλλοντος (αέρα-θάλασσα) δ) Εφαρμογών Ηλιακής Ενέρ¬ 
γειας, ε) Εφαρμογών ηπίων μορφών ενέργειας, στ) Ηλεκτρονικών Υπο¬ 
λογιστών, ζ) ΜΙ0ΚΟΡΟ0Ε83ΟΕ5 και Αυτοματισμών. 

2. Το Κέντρο Τεχνολιγικής Έρευνας (Κ.Τ.Ε) στην Πάτρα είναι νο¬ 
μικό πρόσωπο ιδιωτικού δικαίου (ν.π.ι.δ.) και αυτοδιοικείται στα πλαί¬ 
σια των άρθρων 11 και 12 παραγρ. 1 του Ν. 1771/1988, και του 
Εσωτερικού Κανονισμού του. 

3 . Σκοπός του Κέντρου Τεχνολογικής Έρευνας στην Πάτρα είναι η 
προαγωγή της Τεχνολογικής Έρευνας η εφαρμογή των επιστημονικών 
και τεχνολογικών πορισμάτων για την επίλυση συγκεκριμένων προβλη¬ 
μάτων της παραγωγικής διαδικασίας της κοινωνικής και της οικονομι¬ 
κής ανάπτυξης των αντίστοιχων περιφερειών, η βελτίωση των μεθόδων 
και παραγωγικών διαδικασιών με τις οποίες εξυπηρετούνται ανάγκες 
των συγκεκριμένων περιφερειών και κατ’ επέκταση της χώρας, η ανά¬ 
πτυξη εφαρμογών και προϊόντων και η παροχή υπηρεσιών καθώς και η 
κατάρτιση πτυχιούχων Τ.Ε.Ι. και Α.Ε.Ι. συναφών ειδικοτήτων και η 
υποστήριξη βιομηχανιών - βιοτεχνικών μονάδων. 

4. Για την επίτευξη των πιο πάνω σκοπών το Κ.Τ.Ε. 

α) Διατηρεί αμφίδρομη σχέση με τις παραγωγικές μονάδες της πε¬ 
ριοχής του και τους οργανωμένους κλάδους της οικονομίας της περιφέ- 
ρειάς του. 

β) Προωθεί την ανάπτυξη σχέσεων και συνεργάζεται με τα ΤΕΙ, που 
είναι συνδεδεμένα, καθώς και με άλλα Τριτοβάθμια Ιδρύματα, Κέντρα 
Ερευνών, Ακαδημαϊκά Ερευνητικά Ινστιτούτα κ.λ.π. της χώρας ή του 
Εξωτερικού και με Υπουργεία ή άλλους φορείς. 

γ) Εκπονεί μελέτες και εκτελεί συγκεκριμένα Τεχνολογικά Προ¬ 
γράμματα κατά παραγγελία τρίτων ή σε συνεργασία με τρίτους ή άλλα 
προγράμματα που εμπίπτουν στους σκοπούς του*Κέντρου. 

δ) Ειδικεύει επιστήμονες στους παραπάνω τομείς την οργάνωση και 
τη χρηματοδότηση ερευνητικών τεχνολογικών προγραμμάτων στην 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ελλάδα χαι στο Εξωτερικό, δημοσιεύσεων, εκδόσεων, σεμιναρίων και 
συνεδρίων. 

• ■ ε) Παράγει προϊόντα και παρέχει υπηρεσίες σχετικές με τα ερευνη¬ 
τικά τεχνολογικά του ενδιαφέροντα. 

στ) Αναπτύσσει οποία δήποτε άλλη δραστηριότητα συναφή με τους 
σκοπούς του. 

5. Με απόφαση του Υπουργού Εθνικής Παιδείας και Θρησκευμάτων 
μπορούν να συνενώνονται τομείς, να διασπώνται να δημιουργούνται νέοι 
και να καταργούνται με τά από σύμφωνη του Επιστημονικού γνωμοδο- 
τικού συμβουλίου του Κέντρου (Ε.Γ.Σ.) 

Άρθρο 2 

Εποπτεία’ ' 

1. Το Κ.Τ.Ε της Πάτρας εποπτεύεται από τον Υπουργό Εθνικής 
Παιδείας και Θρησκευμάτων. 

2. Η ασκούμενη εποπτεία επί του Κ.Τ.Ε. από τον Υπουργό Εθνικής 
Παιδείας και Θρησκευμάτων περιλαμβάνει οικονομικό καθώς και διοι¬ 
κητικό έλεγχο. 

3. Μέσα στους δύο (2) πρώτους μήνες κάθε έτους γίνεται ο ετήσιος 
τακτικός έλεγχος της οικονομικής διαχείρισης του Κ.Τ.Ε. Οι δαπανες 
ελέγχου βαρύνουν το Κ.Τ.Ε. 

Άρθρο 3 

Διεύθυνση Κέντρών Τεχνολογικής Έρευνας 

1. Κάθε Κέντρο διευθύνεται από τον Διευθυντή που διορίζεται με 
απόφαση του Υπουργού Εθνικής Παιδείας και Θρησκευμάτων από πί¬ 
νακα 3 υποψηφίων τον οποίο υποβάλλει στον Υπουργό το Συμβούλιο 
του ΤΕΙ μετά από πρόταση του Συμβουλίου της Σχολής Τεχνολογικών 
Εφαρμογών του αντίστοιχου Τ.Ε.Ι. εντός 20 ημερών από την ημερομη¬ 
νία που η θέση του Διευθυντή μένει κενή. Αν η προθεσμία παρέλθει 
άπρακτη ο Υπουργός διορίζει τον Διευθυντή. 

Για τον διορισμό του πρώτου Διευθυντή ως ημερομηνία που η θέση 
του Διευθυντή μένει κενή θεωρείται η ημερομηνία δημοσίευσης του πα¬ 
ρόντος Διατάγματος στην Εφημερίδα της Κυβερνήσεως. 

Η θητεία^τουι Διευθυντή είναι τριετής και μπορεί να ανανεώνεται. 

2. Ο Διευθυντής πρέπει να είναι καθηγητής της Σχολής Τεχνολογι¬ 
κών Εφαρμογών του αντίστοιχου Τ.Ε.Ι. με πλούσιο επιστημονικό έργο 
σε έναν ή περισσότερους απο τους τομείς δραστηριότητας του Κέντρου. 

3. Στα καθήκοντα και αρμοδιότητες του Διευθυντή εκτός όσων ανα- 
φέρονται σε άλλες διατάξεις του παρόντος Διατάγματος, ή ανατίθεται σ’ 
αυτόν από τον Εσωτερικό Κανονισμό του Κέντρου, περιλαμβάνονται 
ιδιαίτερα και τα ακόλουθα: 

α) Εποπτεύει το Κέντρο και διευθύνει όλες τις Υπηρεσίες του. 

β) Προεδρεύει και εισηγείται στις συνεδριάσεις του κατά το άρθρο 4 
του παρόντος Διατάγματος, Επιστημονικού Γωνμοδοτικού Συμβουλίου 
(Ε.Γ.Σ.) 

γ) Εισηγείται στον Υπουργό Εθνικής Παιδείας και Θρησκευμάτων το 
οικονομικό και ερευνητικό πρόγραμμα του Κέντρου (στόχοι, προτεραιό¬ 
τητες, προϋπολογισμός, απολογισμός) καθώς και την ανάληψη και τους 
όρους εκτέλεσης Προγραμμάτων Εφαρμοσμένης Έρευνας ή άλλων έρ¬ 
γων για λογαριασμό του Υπουργείου Εθνικής Παιδείας και Θρησκευ¬ 
μάτων ή άλλων φορέων. 

δ) Ασκεί όλες τις άλλες αρμοδιότητες σχετικά με τη διοίκηση του Κέ¬ 
ντρου που δεν ανατίθεται σε άλλο όργανο από το παρόν διάταγμα ή από 
τον εσωτερικό κανονισμό του Κέντρου. 

4. Εκτός από τα διοικητικά του καθήκοντα ο Διευθυντής έχει και 
ενεργό ερευνητική δραστηριότητα. 

5. Με απόφαση του Υπουργού Εθνικής Παιδείας και Θρησκευμάτων 
μετά από πρόταση του Διευθυντή, διορίζεται και Αναπληρωτής Διευθυ¬ 
ντής του Κέντρου ο οποίος: 

α) Αναπληρώνει τον Διευθυντή σε περίπτωση απουσίας ή κωλύματος 
τους. 

β) Ασκεί άλλες αρμοδιότητες που του αναθέτει ο Διευθυντής για την 
υποβοήθηση του .διοικητικού έργου του Διευθυντή. Ως αναπληρωτής 
διευθυντής επιλέγεται ένα από τα μέλη του κατά την παρ. 5 του άρθρου 
3 του παρόντος διατάγματος Επιστημονικού Γνωμοδοτικού Συμβου¬ 
λίου του κέντρου. Η διάρκεια της θητείας του στη θέση του Αναπληρωτή 
Διευθυντή, καθορίζεται στην απόφαση διορισμού του στη θέση αυτή. Ο 
πρώτος Αναπληρωτής Διευθυντής διορίζεται εντός 60 ημερών από την 
κατά το άρθρο 4, παρ. 4 του παρόντος Διατάγματος συγκρότηση του 
πρώτου Επιστημονικού Γωνμοδοτικού Συμβουλίου του Κέντρου. 

6. Η αποζημίωση τς>υ Διευθυντή και του Αναπληρωτή Διευθυντή κα¬ 
θορίζεται με απόφαση των Υπουργών Εθνικής παιδείας και Θρησκευ¬ 


μάτων και Οικονομικών. 

Άρθρο 4 

Επιστημονικό Γνωμοδοτικό Συμβούλιο 

1. Τον διευθυντή κάθε Κέντρου υποβοηθεί στο έργο του το Επιστημο¬ 
νικό Γνωμοδοτικό Συμβούλιο (Ε.Γ.Σ.) του κέντρου που αποτελείται από 
τους προϊσταμένους των τομέων, και από ένα εκπρόσωπο από το Ε.Π. 
και Δ.Ε.Π. των αντίστοιχων Τ.Ε.Ι. και Α.Ε.Ι. της περιφέρειας στην 
οποία ανήκει η έδρα του κέντρου. 

2. Το Ε.Γ.Σ. καταρτίζει το ερευνητικό και αναπτυξιακό πρόγραμμα 
του κέντρου το οποίο εισηγείται τελικά ο Διευθυντής του κέντρου στον 
Υπουργό Εθνικής Παιδείας και θρησκευμάτων για έγκριση. 

3. Σε κάθε τομέα προΐσταται μέλος του ερευνητικού προσωπικού 
στον τομέα. 

Ο Προϊστάμενος κάθε τομέα διορίζεται μετά από πρόταση του Διευ¬ 
θυντή του Κέντρου και απόφαση του Υπουργού Εθνικής Παιδείας και 
θρησκευμάτων. 

Σε πρώτη εφαρμογή ο διορισμός του Διευθυντή και των προϊσταμέ¬ 
νων των τομέων γίνεται μετά από πρόταση του Συμβουλίου του αντί¬ 
στοιχου Τ.Ε.Ι. και απόφαση του Υπουργού Εθνικής Παιδείας και Θρη¬ 
σκευμάτων. 

Τα καθήκοντα του προϊσταμένου κάθε τομέα είναι ανάλογα με αυτά 
του Διευθυντή του κέντρου, όσο αφορά την λειτουργία του τομέα και 
αναλύονται ειδικότερα στον εσωτερικό κανονισμό. 

4. Την αρμοδιότητα οικονομικής διαχείρισης και διορισμού προσωπι¬ 
κού στα Κ.Τ.Ε. ασκεί το Ε.Γ.Σ. στο οποίο εισηγείται σχετικά ο Διευθυ¬ 
ντής κάθε κέντρου. Ειδικότερα θέματα στον εσωτερικό κανονισμό κάθε 
κέντρου. 

Άρθρο 5 

Κατηγορίες Προσωπικού 

1. Το προσωπικό του κέντρου διακρίνεται σε ερευνητικό, τεχνικό και 
διοικητικό και προσλαμβάνεται με συμβάσεις ιδιωτικού δικαίου ορισμέ¬ 
νου ή αορίστου χρόνου. Οι προσλήψεις διενεργούνται από την Διεύθυνση 
του Κέντρου. 

2. Το ερευνητικό προσωπικό πρέπει να έχει τεκμηριωμένες ειδικότη¬ 
τες σε ένα ή περισσότερους τομείς δραστηριότητας. 

Το ερευνητικό προσωπικό εντάσσεται στις παρακάτω κατηγορίες: 

α) Κύριου ερευνητή για την οποία απαιτείται ο ερευνητής να έχει τα 
ακαδημαϊκά καθηγητή Τ.Ε.Ι. και επιπλέον συγγραφικό και τεχνολο¬ 
γικό έργο σε περιοχές δραστηριότητας του κέντρου. Η πρόσληψη γίνεται 
με σύμβαση ορισμένου χρόνου και μπορεί να ανανεώνεται μέχρι τρία 
έτη. 

β) Επίκουρου ερευνητή για την οποία απαιτείται ο ερευνητής να έχει 
τα ακαδημαϊκά προσόντα του επίκουρου καθηγητή Τ.Ε.Ι και επιπλέον 
να έχει τεκμηριωμένη ικανότητα σχεδιασμού και εκτέλεσης ερευνητικού 
έργου. Η πρόσληψη γίνεται με σύμβαση ορισμένου χρόνου και μπορεί να 
ανανεώνεται μέχρι τρία έτη. 

γ) Συνεργάτη ερευνητή για την οποία προσλαμβάνονται πτυχιούχοι 
Α.Ε.Ι.ή Τ.Ε.Ι της χώρας ή του εξωτερικού για την υποβοήθηση του 
ερευνητικού έργου των κυρίων ή επίκουρων ερευνητών. Η πρόσληψη 
στη θέση αυτή γίνεται με ετήσια σύμβαση και μπορεί να ανανεώνεται 
μετά από γνωμοδότηση του επιβλέποντα ερευνητή. 

δ) Επισκέπτη ερευνητή που αντιστοιχεί σε μιά από τις κατηγορίες του 
κύριου ή επίκουρου ερευνητή με προσόντα που αναφέρονται στα εδάφια 
(α) και (β) της παραγράφου αυτής. 

Ο επισκέπτης ερευνητής μπορεί να είναι και αλλοδαπός. 

Η σύμβαση στη θέση αυτή γίνεται με σύμβαση ορισμένου χρόνου και 
μπορεί να ανανεώνεται μέχρι το πολύ δύο χρόνων συνολικής υπηρεσίας 
με την ιδιότητα του επισκέπτη καθηγητή. 

ε) Μέλη Ε.Π. των Τ.Ε.Ι και Δ.Ε.Π των Α.Ε.Ι μπορούν μετά από αί¬ 
τησή τους να ενταχθούν στα μέλη του Ερευνητικού Προσωπικού του 
Κ.Τ.Ε μετά από γνώμη του αντίτοιχου τμήματος και απόφαση του 
Συμβουλίου του Τ.Ε.Ι ή του πρυτανικού συμβουλίου του Α.Ε.Ι καθώς 
και απόφαση του Ε.Γ.Σ. 

3. Τα προσόντα, οι αρμοδιότητες και τα καθήκοντα κάθε μέλους του 
τεχνικού και διοικητικού προσωπικού καθορίζονται κατά περίπτωση 
από τη Διεύθυνση σύμφωνα με τις ανάγκες του κέντρου. Ο αριθμός και 
οι μισθοί του προσωπικού αυτού καθορίζονται κατά κατηγορία με κοινή 
απόφαση του Υπουργού Οικονομικών και του Υπουργού Εθνικής Παι¬ 
δείας και Θρησκευμάτων. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 6 

Εσωτερικός κανονισμός του κέντρου 
Η εσωτερική διάθρωση και κάθε άλλη λεπτομέρεια λειτουργίας των 
κέντρων που δεν καλύπτεται από τις διατάξεις του παρόντος διατάγμα¬ 
τος καθορίζονται από τον εσωτερικό κανονισμό κάθε κέντρου με από¬ 
φαση του Υπουργού Εθνικής Παιδείας και Θρησκευμάτων μετά από ει¬ 
σήγηση του Διευθυντή του Κέντρου. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος. 

Αθήνα, 25 Ιουνίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 
—-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 234 (2) 

Αντικατάσταση διατάξεων του π.δ. 380/1989 «Οργάνωση και λει¬ 
τουργία των Μεταπτυχιακών Σπουδών στα Ανώτατα Εκπαιδευτικά 
Ιδρύματα» «(Α 167)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 81 παράγραφο Α5 και Β6 του ν. 
1566/1985 «Δομή και λειτουργία της πρωτοβάθμιας και δευτεοβάθ- 
μιας εκπαίδευσης και άλλες διατάξεις» (Α/167), β) της απόφασης Η/ 
2371/1990 «Ανάθεση αρμοδιοτήτων στους Υφυπουργούς Εθνικής 
Παιδείας και Θρησκευμάτων Βασίλειο Μπεκίρη και Καλλιόπη (Κέλλυ) 
Μπουρδάρα» (Β 296). 

2. Τη γνώμη της Συγκλήτου των Ανωτάτων Εκπαιδευτικών Ιδρυ¬ 
μάτων: 

α) Πανεπιστημίου Αθηνών (συνεδρίαση 3.5.1990). 
β) Ε.Μ. Πολυτεχνείου (συνεδρίασης 20.10.1989). 
γ) Πανεπιστημίου Θεσσαλονίκη (συνεδριάσεις 13.12.1989, 

22.1.1990 και 2.5.1990). 

δ) Οικονομικού Πανεπιστημίου Αθηνών (συνεδρίαση 23.1.1990). 
ε) Γεωργικού Πανεπιστημίου Αθηνών (συνεδρίαση 27.4.1990), 
στ) Παντείου Πανεπιστημίου Κοινωνικών και Πολιτικών Επιστημών 
(συνεδριάσεις 27.9.1989 και 2.5.1990). 

ζ) Πανεπιστημίου Πειραιώς (συνεδρίαση 22.1.1990). 
η) Πανεπιστημίου Ιωαννίνων (συνεδριάσεις 16.11.1989, 

18.1.1990 και 15.2.1990). 

θ) Πανεπιστημίου Κρήτης (συνεδρίαση 26.1.1990), 
ι) Πανεπιστημίου Ιονίου (συνεδρίαση 16.1.1990). 
ια) Πανεπιστημίου Θεσσαλίας (συνεδρίαση 19.1.1990). 
ιβ) Πανεπιστημίου Αιγαίου (συνεδρίαση 14.5.1990). 

3. Το έγγραφο Α 5675/2.5.1990 του Δημοκρίτειου Πανεπιστημίου 
Θράκης. 

·■ 4. Το έγγραφο του Υπουργείου Εθνικής Παιδείας και Θρησκευμά¬ 
των Β1/295/5.4.1990 με το οποίο ζητήθηκε να διατυπώσουν τη 
γνώμη τους τα Ανώτατα Εκπαιδευτικά Ιδρύματα και ότι έχει παρέλθει 
άπρακτη η προθεσμία που ορίζουν οι διατάξεις του-άρθρου 50 παρ. 3 
του ν. 1268/1982 χωρίς να έχει διατυπώσει τη γνώμη της η Σύκλητος 
των Ανωτάτων Εκπαιδευτικών Ιδρυμάτων: α) Της Ανώτατης Σχολής 
Καλών Τεχνών, β) του Πανεπιστημίου Μακεδονίας Οικονομικών και 
Κοινωνικών Επιστημών, γ) του Πανεπιστημίου Πατρών και β) του Πο¬ 
λυτεχνείου Κρήτης. 

5. Τα έγγραφα Β1/69/5.2.1990 και Β/295/5.4.1990 του 
Υπουργείου Εθνικής Παιδείας και Θρησκευμάτων με τα οποία ζητή¬ 
θηκε να διατυπώσει τη γνώμη του το Συμβούλιο Ανώτατης Παιδείας 
και ότι έχει παρέλθει άπρακτη η προθεσμία που ορίζουν οι διατάξεις του 
άρθρου 50 παρ. 3 του ν. 1268/1982 και 

6. Τις 216/1990 και 280/1990 γνωμοδοτήσεις του Συμβουλίου 

της Επικράτειας, με πρόταση της Υφυπουργού Εθνικής Παιδείαςς και 
Θρησκευμάτων, αποφασίζουμε: / 


Άρθρο μόνο 

Το άρθρο 20 του π.δ. 380/1989 «Οργάνωση και λειτουργία των 
Μεταπτυχιακών Σπουδών στα Ανώτατα Εκπαιδευτικά Ιδρύματα» (Α 
167) αντικαθίσταται ως εξής: 

Άρθρο 20 

1. Μέχρι να λειτουργήσουν Μεταπτυχιακά Προγράμματα Σπουδών 
σύμφωνα με τις διατάξεις του παρόντος προεδρικού διατάγματος και 
πάντως το αργότερο μέχρι τη λήξη του ακαδημαϊκού έτους 1990-91, 
εξακολουθούν να ισχύουν οι διατάξεις του άρθρου 36 του ν. 1268/ 
1982 και να γίνονται δεκτοί υποψήφιοι για εκπόνηση διδακτορικής δια¬ 
τριβής με βάση τις διατάξεις αυτές. 

2. Όσοι υποψήφιοι γίνονται δεκτοί για εκπόνηση διδακτορικής δια¬ 
τριβής, σύμφωνα με την προηγούμενη παράγραφο και δεν ολοκληρώ¬ 
νουν τη διατριβή μέχρι την έναρξη λειτουργίας μεταπτυχιακού προ¬ 
γράμματος σπουδών στο αντίστοιχο τμήμα ή το αργότερο μέχρι τη λήξη 
του ακαδημαϊκού έτους 1990-91, συνεχίζουν την εκπόνηση της διατρι¬ 
βής με τις διαδικασίες και τους χρονικούς περιορισμούς που καθορίζο¬ 
νται στο παρόν διάταγμα. 

3. Τμήματα οργανωμένων μεταπτυχιακών σπουδών ειδικότητας τα 
οποία λειτουργούν κατά τη δημοσίευση του παρόντος και απονέμουν δί¬ 
πλωμα ειδίκευσης συνεχίζουν να λειτουργούν με τις διατάξεις από τις 
οποίες διέπεται καθένα από αυτά. 

Στα τμήματα αυτά εισάγονται για τελευταία φορά μεταπτυχιακοί 
φοιτητές το ακαδημαϊκό έτος 1990-91. Τα Α.Ε.Ι. στα οποία λειτουρ¬ 
γούν τα τμήματα αυτά υποβάλλουν κατά την διάρκεια του ίδιου ακαδη¬ 
μαϊκού έτους τις προτάσεις τους για την προσαρμογή των προγραμμά¬ 
των στις διατάξεις του παρόντος διατάγματος. Σε αντίθετη περίπτωση 
καταργούνται αυτοδικαίως μόλις ολοκληρωθεί ο προβλεπόμενος από 
τις οικείες διατάξεις χρόνος φοίτησης. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 25 Ιουνίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ι ΚΑΛΛΙΟΠΗ Α. ΜΠΟΥΡΔΑΡΑ 

1 -♦- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 3 ) 

Πράξη 69 της 29 Ιουνίου 1990 

Δωρεάν διάθεση στο Δημόσιο (Υπουργείο Οικονομικών) έκτασης 2646 
τ.μ. μετά κτιρίου από το Στρατόπεδο «ΖΟΜΠΑΝΑΚΗ» Χανιών, 
ιδιοκτησίας του Ταμείου Εθνικής Άμυνας, για λογαριασμό του Πο¬ 
λεμικού Μουσείου. , < 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις των άρθρων: α) 10 του Ν. 719/77 «περί αντικατα- 
στάσεως, τροποποιήσεως και συμπληρώσεως διατάξεων τινών της περί 
δημοσίων κτημάτων νομοθεσίας και άλλων τινών διατάξεων και β) 5 
του Α.Ν. 1331/49, το οποίο προβλέπει ότι με απόφαση του Υπουργι¬ 
κού Συμβουλίου μπορούν να παραχωρούνται κατά κυριότητα, δωρεάν ή 
με τίμημα, ακίνητα του Δημοσίου σε Ιδρύματα και Οργανισμούς ή Σω¬ 
ματεία κοινής ωφελείας προς εκπλήρωση των σκοπών τους. 

2. Το πρακτικό αριθ. 47/20.9.89 της Διοικητικής Επιτροπής του 
Ταμείου Εθνικής Άμυνας, με το οποίο αποφασίστηκε η δωρεάν διάθεση 
έκτασης 2.646 τ.μ. μετά κτιρίου από το ιδιοκτησίας ΤΕΘΑ Στρατόπεδο 
«ΖΟΜΠΑΝΑΚΗ» Χανιών για λογαριασμό του Πολεμικού Μουσείου με 
σκοπό την ίδρυση Παραρτήματος Πολεμικού Μουσείου. 

3. Την εισήγηση αριθ. 1004941/419/Α/0010/23.5.1990 του 
Υπουργού Οικονομικών για δωρεάν διάθεση στο Δημόσιο (Υπουργείο 
Οικονομικών) έκτασης‘2.646 τ.μ. μετά κτιρίου του Στρατοπέδου «ΖΟ¬ 
ΜΠΑΝΑΚΗ» Χανιών για λογαριασμό του Πολεμικού Μουσείου. 

Αποφασίζει, την δωρεάν διάθεση στο Ελληνικό Δημόσιο (Υπουργείο 
Οικονομικών), έκτασης 2.546 τ.μ. μετά κτιρίου αϊτό το Στρατόπεδο 
«ΖΟΜΠΑΝΑΚΗ» Χανιών, ιδιοκτησίας του Ταμείου Εθνικής Άμυνας, 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


('ΓΕΘΑ) για λογαριασμό του Πολεμικού Μουσείου, με σκοπό την ίδρυση 
Παραρτήματος Πολεμικού Μουσείου στην πόλη των Χανιών. Η κατά 
τα ανωτέρω έκταση εικονίζεται με τα στοιχεία ΤΣ8 -Σ-Π-Ρ-Χ-Φ- 
ΤΣ8 στο με κλίμακα 1:500/4.7.1980 κτηματολογικό διάγραμμα του 
Στρατοπέδου «ΖΟΜΠΑΝΑΚΗ» Χανιών. 

Αυτή η πράξη να δημοσιευθεί στην Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

- ♦- 


(4) 

Πράξη 70 της 29 Ιουνίου 1990 

Διάθεση κατά χρήση και εκμετάλλευση στον Οργανισμό Ρυθμιστικού 

Σχεδίου και Προστασίας Περιβάλλοντος Αθήνας, έκτασης από το 

Στρατόπεδο «ΚΑΡΑΙΣΚΑΚΗ» Χαϊδαρίου, ιδιοκτησίας του Ταμείου 

Εθνικής Άμυνας (ΤΕΘΑ): 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

1. Τις διατάξεις του άρθρου 2 (παρ. 1) του ΝΔ 769/70 σύμφωνα με 
τις οποίες ακίνητα, που ανήκουν στην περιουσία του ΤΕΘΑ και δεν χρη¬ 
σιμοποιούνται από τις Ένοπλες Δυνάμεις, μπορεί με απόφαση του 
Υπουργικού Συμβουλίου να διατίθενται κατά χρήση και εκμετάλλευση 
σε άλλα νομικά πρόσωπα Δημοσίου Δικαίου προς εκπλήρωση σκοπού 
δημόσιας ωφέλειας η κρατικής ανάγκης. 

2. Το πρακτικό με αριθ. 11/4.5.1989 της Διοικητικής Επιτροπής 
του Ταμείου Εθνικής Άμυνας. 

3. Την εισήγηση αριθ. 1126785/9526ΠΕ/Λ0010/23.5.1990 
του Υπουργού Οικονομικών, για παραχώρηση, κατά χρήση, στον Ορ¬ 
γανισμό Ρυθμιστικού Σχεδίου και Προστασίας Περιβάλλοντος Αθήνας 
έκτασης 50 στρεμμάτων από το Στρατόπεδο «ΚΑΡΑΙΣΚΑΚΗ» Χαϊδα- 
ρίου, ιδιοκτησίας του Ταμείου Εθνικής Άμυνας (ΤΕΘΑ). 

Αποφασίζει τη διάθεση, κατά χρήση και εκμετάλλευση στον Οργανι¬ 
σμό Ρυθμιστικού Σχεδίου και Προστασίας Περιβάλλοντος Αθήνας, 
έκτασης 50 στρεμμάτων από το Στρατόπεδο «ΚΑΡΑΙΣΚΑΚΗ» Χαϊδα- 
ρίου, ιδιοκτησίας του Ταμείου Εθνικής Άμυνας (ΤΕΘΑ), με σκοπό τη 
δημιουργία χώρου πολιτιστικών δραστηριοτήτων πρασίνου και αναψυ¬ 
χής- 

Η κατά τα ανωτέρω έκταση εμφανίζεται με τα στοιχεία Α.Β.Ε.Υ.Σ- 
2-Υ Σ3-Υ Σ4-Α στο με κλίμακα 1:2000/31.7.1970 κτηματολιγικό 
διάγραμμα του Στρατοπέδου «ΚΑΡΑΙΣΚΑΚΗ» Χαϊδαρίου. 

Από της διαθέσεως του ακινήτου στον Οργανισμό Ρυθμιστικού Σχε¬ 
δίου και Προστασίας Περιβάλλοντος Αθήνας η κυριότητα της έκτασης 
μεταβιβάζεται στο Δημόσιο (Υπουργείο Οικονομικών), σύμφωνα με την 
παρ. 2 του Ν.Δ. 769/1970. 

Αυτή η πράξη να δημοσιευθεί στην Εφημερίδα της Κυβερνήσεως. 


Ο Πρόεδρος Οι Αντιπρόεδροι Τα μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

- + - 


(5) 

Πράξη 73 της 29 Ιουνίου 1990 

Καθορισμός των κατευθυντήριων και οριακών τιμών ποιότητας των νε¬ 
ρών από απορρίψεις ορισμένων επικίνδυνων ουσιών, που υπάγονται 
στον κατάλογο I του παραρτήματος Α του άρθρου 6 της αριθ. 144/ 
2.11.1987 Πράξης του Υπουργικού Συμβουλίου. 


ΤΟ ΥΠΟΥΡΓΙΚΟ ΣΥΜΒΟΥΛΙΟ 


Έχοντας υπόψη: 

1. Τις διατάξεις του άρθρου 1 του Ν. 1338/83 «Εφαρμογή Κοινοτι¬ 
κού Δικαίου» (ΦΕΚ 34Α/83) όπως τροποποιήθηκε και συμπληρώθηκε 
με το άρθρο 6 του Ν. 1440/84 «Συμμετοχή της Ελλάδας στο κεφά¬ 
λαιο, στα αποθεματικά και τις προβλέψεις της Ευρωπαϊκής Τράπεζας 
Επενδύσεως κ.λπ.» (ΦΕΚ 70Α/21.5.84). 

2. Τις διατάξεις τ.ων άρθρων 23 (παρ. 1) και 24 του Ν. 1558/85 
«Κυβέρνηση κιίί Κυβερνητικά Όργανα» (ΦΕΚ 137Α/85) και των άρ¬ 


θρων 9 και 13 του Π. Δ/τος 437/1985 «Καθορισμός και ανακατα¬ 
νομή των αρμοδιοτήτων των Υπουργείων» (ΦΕΚ 157Α/1985). 

3. Τις διατάξεις των άρθρων.9, 28, 29 και 30 του Ν. 1650/1986 
«Για την προστασία του Περιβάλλοντος» (ΦΕΚ 160Α/1986). 

4. Τις διατάξεις του Ν. 1515/85 «Ρυθμιστικό σχέδιο και πρό¬ 
γραμμα προστασίας του περιβάλλοντος της ευρύτερης περιοχής της 
Αθήνας» (ΦΕΚ 18Α/85) και του Ν. 1561/85 «Ρυθμιστικό σχέδιο και 
πρόγραμμα προστασίας περιβάλλοντος της ευρύτερης περιοχής Θεσσα¬ 
λονίκης και άλλες διατάξεις» (ΦΕΚ 148Α/85) και ειδικώτερα τις δια¬ 
τάξεις των άρθρων 13 των Νόμων αυτών, όπως τροποποιήθηκαν με τις 
διατάξεις του άρθρου 31 παρ. 6 και 7 του Ν. 1650/86. 

5. Την υπ’ αριθ. 144/2.11.1987 Πράξη Υπουργικού Συμβουλίου 
«Προστασία του υδάτινου περιβάλλοντος από την ρύπανση που προκα- 
λείται από ορισμένες επικίνδυνες ουσίες που εκχέονται σ’ αυτό και ειδι- 
κώτερα καθορισμός των οριακών τιμών ποιότητας του νερού σε κάδμιο, 
υδράργυρο και εξαχλωροκυκλοεξάνιο (ΗΘΗ)» (ΦΕΚ 197Α/1987). 

6. Την υπ’ αριθ. 59388/3363/1988 κοινή Υπουργική Απόφαση 
«Τρόπος, όργανα και διαδικασία επιβολής και είσπραξης των διοικητι¬ 
κών προστίμων του άρθρου 30 του Ν. 1650/1986» (ΦΕΚ 638Β/ 
1988). 

7. Την οδηγία 86/280/ΕΟΚ του Συμβουλίου της 12ης Ιουνίου 
1986 των Ευρωπαϊκών Κοινοτήτων. 

8. Την οδηγία 88/347/ΕΟΚ του Συμβουλίου της 16ης Ιουνίου 
1988 των Ευρωπαϊκών Κοινοτήτων. 

9. Την αριθ. 47097/1964/1990 κοινή εισήγηση των Υπουργών 
Υγείας, Πρόνοιας και Κοινωνικών Ασφαλίσεων, Περιβάλλοντος, Χω¬ 
ροταξίας και Δημοσίων Έργων και Βιομηχανίας, Ενέργειας και Τεχνο¬ 
λογίας, αποφασίζει: 

Άρθρο 1. 

Σκοπός. 

Με την Πράξη αυτή αποσκοπείται η εφαρμογή των διατάξεων του 
άρθρου 9 του Ν. 1650/86 με την συμπλήρωση της υπ’ αριθ. 144/ 
2.11.1987 Πράξης Υπουργικού Συμβουλίου καθώς και η συμμόρ¬ 
φωση με τις οδηγίες 86/280/ΕΟΚ του Συμβουλίου της 12ης Ιουνίου 
1986 των Ευρωπαϊκών Κοινοτήτων «σχετικά με τις οριακές τιμές και 
τους ποιοτικούς στόχους για τις απορρίψεις ορισμένων επικίνδυνων ου¬ 
σιών που υπάγονται στο κατάλογο 1 του Παραρτήματος της Οδηγίας 
76/464/ΕΟΚ» και 88/347/ΕΟΚ του Συμβουλίου της 16ης Ιουνίου 
1988 των Ευρωπαϊκών Κοινοτήτων «για την τροποποίηση του Παραρ¬ 
τήματος II της οδηγίας 86/280/ΕΟΚ σχετικά με τις οριακές τιμές και 
τους ποιοτικούς στόχους για τις απορρίψεις ορισμένων επικίνδυνων ου¬ 
σιών που υπάγονται στον κατάλογο I του Παραρτήματος της οδηγίας 
76/464/ΕΟΚ» που έχουν δημοσιευθεί στην Ελληνική γλώσσα στην 
επίσημη εφημερίδα των Ευρωπαϊκών Κοινοτήτων (ΕΕ Ε. 181/16/ 
4.7.1986) και (ΕΕ Ε. 158/35/25.6.88) οιντίστοιχα και ειδικώτερα η 
συμμόρφωση με τις διατάξεις που αναφέρονται στον καθορισμό των 
οριακών τιμών των χημικών παραμέτρων ποιότητας των νερών και 
στις πρότυπες μεθόδους προσδιορισμού των παραμέτρων αυτών, ώστε 
να προστατεύεται αποτελεσματικά-η υγεία και το περιβάλλον. 

Άρθρο 2. 

Πεδίο εφαρμογής. 

Η παρούσα Πράξη εφαρμόζεται: 

α) στα εσωτερικά επιφανειακά νερά 

β) στα εσωτερικά παράκτια νερά εξαιρούμενων των υπόγειων νερών, 
όπως ορίζονται στην υπ’ αριθ. 144/87 Πράξη Υπουργικού Συμβου¬ 
λίου. 

.. Άρθρο 3. 

Ορισμοί. 

Σύμφωνα με την έννοια της παρούσας Πράξης: 

1. «Εσωτερικά επιφανειακά νερά» νοούνται όλα τα στάσιμα ή ρέοντα 
γλυκά νερά επιφάνειας. 

2. «Εσωτερικά παράκτια νερά» νοούνται τα νερά, που βρίσκονται 
στην προς ξηρά πλευρά της βασικής γραμμής από την οποία μετράται 
το πλάτος των χωρικών υδάτων και που εκτείνονται στην περίπτωση 
υδάτινων ροών, μέχρι το όριο των γλυκών νερών. 

3. «Ουσίες» νοούνται οι επικίνδυνες ουσίες που ανήκουν σε οικογέ¬ 
νειες και ομάδες ουσιών που περιέχονται στον κατάλογο I του Παραρτή¬ 
ματος Α του άρθρου 6 της υπ’ αριθ. 144/87 Πράξης Υπουργικού Συμ¬ 
βουλίου και αναγράφονται στο Παράρτημα του άρθρου 6 της Παρούσας 
Πράξης. 

4. «Οριακές τιμές ποιότητας του υδατικού περιβάλλοντος» νούνται οι 
ανώτατες συγκεντρώσεις επικνδϋνων ουσιών ή παραμέτρων σε υδατικές 
περιοχές που επηρεάζονται από τις απορρίψεις των ουσιών αυτών. 

5. «Πρότυπη μέθοδος μέτρησης» νοείται ο καθορισμός μιας αρχής 
για την μέτρηση ή τη σύντομη περιγραφή μιας διεργασίας που επιτρέπει 
τον προσδιορισμό των τιμών των παραμέτρων, που περιλαμβάνονται 
στο Παράρτημα του άρθρου 6. 

6. «Όριο ανίχνευσης» μιας δεδομένης ουσίας νοείται η μικρότερη πο¬ 
σότητα, που είναι δυνατόν να προσδιορισθεί ποσοτικά μέσα σ’ ένα 
δείγμα, με βάση μια δεδομένη μέθοδο εργασίας και η οποία δεν θεωρεί¬ 
ται μηδενική. 

7. «Προσέγγιση», νοείται το διάστημα στο οποίο βρίσκονται τα 95% 
των αποτελεσμάτων των μετρήσεων, που πραγματοποιούνται στο ίδιο 
δείγμα και με την χρήση της ίδιας μεθόδου. 

8. «Ακρίβεια», νοείται η διαφορά που λαμβάνεται μεταξύ της πραγ¬ 
ματικής τιμής της υπό εξέταση παραμέτρου και της μέσης πειραματικής 
τιμής. . 

Άρθρο 4. 

Καθορισμός υδατικών περιοχών, που επηρεάζονται 
από απορρίψεις. 

Τρόπος δειγματοληψιών. 

1. Με αποφάσεις της αρμόδιας κατά περίπτωση για την έγκριση των 
περιβαλλοντικών όρων Αρχής, σύμφωνα με το άρθρο 4 του Ν. 1650/ 
86, καθορίζονται οι περιοχές του υδατικού αποδέκτη, που επηρεάζονται 
από τις απορρίψεις των ουσιών που αναγράφονται στο Παράρτημα του 
άρθρου 6 της παρούσας πράξης. Εάν η υδατική περιοχή, που επηρεάζε¬ 
ται από απορρίψεις εκτείνεται σε δύο ή περισσότερους Νομούς η από¬ 
φαση καθορισμού των ορίων της, εκδίδεται από τον Υπουργό ΠΕ- 
ΧΩΔΕ. Η παραπάνω απόφαση, μαχί με το τοπογραφικό διάγραμμα 
της ευρύτερης - περιοχής κλίμακας 1:50.000 (απόσπασμα χάρτου 
ΓΥΣ) που την συνοδεύει, κοινοποιείται και στην αρμόδια Δ/νση Περι¬ 
βάλλοντος του ΤΠΕΧΩΔΕ. 

2. Στις υδατικές αυτές περιοχές εφαρμόζονται οι αντίστοιχες οριακές 
τιμές ποιότητας υδατικού περιβάλλοντος, που αναφέρονται στο Παράρ¬ 
τημα του. άρθρου 6 της παρούσας. 

Όταν σε μία υδατική περιοχή υσχύουν περισσότερες της μιας οριακές 
τιμές ποιότητας νερών, η ποιότητα των νερών πρέπει να ανταποκρίνεται 
σε κάθε μία από τις τιμές αυτές. 

3. Σε περίπτωση που από άλλες διατάξεις ισχύουν ή θεσπίζονται 
οριακές τιμές ποιότητας νερών για τις ουσίες που αναφέρονται στην πα¬ 
ρούσα αυστηρότερες από αυτές που καθορίζονται στο Παράρτημα του 
άρθρου 6 αυτής, αυτές υπερισχύουν. 

4. Όλες οι συγκεντρώσεις, που νοούνται ως οριακές τιμές ποιότητας 
νερών, αναφέρονται στον αριθμητικό μέσο όρο των αποτελεσμάτων, που 
λαμβάνονται κατά τη διάρκεια ενός έτους, με την προϋπόθεση ότι δεν 
περιλαμβάνονται αντίθετες ειδικές διατάξεις στα κεφάλαια Α του Πα¬ 
ραρτήματος του άρθρου 6 της παρούσης. 

5. Οι δειγματοληψίες πραγματοποιούνται σε θέση αρκετά κοντινή με 
τη θέση απόρριψης, ώστε τα δείγματα να είναι αντιπροσωπευτικά της 
ποιότητας του υδάτινου περιβάλλοντος στην περιοχή, που προσβάλλεται 
από απορρίψεις. Η συχνότητα της δειγματοληψίας πρέπει να είναι ικα¬ 
νοποιητική, ώστε να επισημαίνει τις ενδεχόμενες ποιοτικές μεταβολές 
της υδατικής περιοχής λαμβάνοντας υπόψη ιδίως τις φυσικές διακυμάν¬ 
σεις των υδρολογικών συνθηκών. 

6. Για κάθε επιλεγέντα και ισχύοντα ποιοτικό στόχο το ΥΠΕΧΩΔΕ 
υποβάλλει στην Επιτροπή έκθεση που αναφέρεται: 

- στις θέσεις απόρριψης και στα μέσα διασποράς 

- στη γεωγραφική περιοχή όπου εφαρμόζεται ο ποιοτικός στόχος 

- στη θέση των σημείων δειγματοληψίας 

- στη συχνότητα της δειγματοληψίας 

- στις μεθόδους δειγματοληψίας και μέτρησης 

- στα αποτελέσματα που προκύπτου. 


Άρθρο 5 

Πρότυποι μέθοδοι προσδιορισμού: 

1. Οι πρότυποι μέθοδοι προσδιορισμού της συγκέντρωσης των ανα- 
φερομένων στην παρούσα Πράξη ουσιών, το όριο ανίχνευσης, η προσέγ¬ 
γιση και η ακρίβεια της μεθόδου καθορίζονται στο Παράρτημα του άρ¬ 
θρου 6 της παρούσας. 

2. Είναι όμως δυνατό να χρησιμοποιηθούν και άλλες μέθοδοι προσ¬ 
διορισμού με την προϋπόθεση ότι τα όρια ανίχνευσης, η ακρίβεια και η 
προσέγγιση των μεθόδων αυτών είναι τουλάχιστον ανάλογες με εκείνες 


που περιλαμβάνονται στο Παράρτημα του άρθρου 6 της παρούσας. 

3. Η μέτρηση της παροχής των λυμάτων πρέπει να πραγματοποιεί¬ 
ται με ακρίβεια περίπου ± 20%. 

Άρθρο 6 

Προσαρτάται και αποτελεί αναπόσπαστο μέρος της παρούσας το ακό¬ 
λουθο Παράρτημα. 

ΠΑΡΑΡΤΗΜΑ 

ΟΡΙΑΚΕΣ ΤΙΜΕΣ ΠΟΙΟΤΗΤΑΣ ΥΔΑΤΙΚΟΥ ΠΕΡΙΒΑΛΛΟΝΤΟΣ 
ΚΑΙ ΠΡΟΤΥΠΟΙ ΜΕΘΟΔΟΙ ΜΕΤΡΗΣΗΣ 

1. ΤΕΤΡΑΧΛΩΡΑΝΘΡΑΚΑΣ 

(εα 4 ) 

α) Οριακές τιμές ποιότητας νερών 
Εσωτ. επιφανειακά νερά, νερά εκβολών πο¬ 
ταμών, εσωτ. παράκτια νερά, θαλάσσια χω¬ 
ρικά νερά 12 ΓΠβ/1 

β) Πρότυποι μέθοδοι μέτρησης 

- Ως πρότυπη μέθοδος μέτρησης για τον προσδιορισμό της περιεκτι¬ 
κότητας των νερών σε τετραχλωράνθρακα, χρησιμοποιείται η χρωμα¬ 
τογραφία αέριας φάσης. 

Ένας ευαίσθητος ανιχνευτής πρέπει να χρησιμοποιείται όταν η συ¬ 
γκέντρωση είναι κατώτερη από 0,5 πΐβ/Ι και στην περίπτωση αυτή, το 
όριο ανίχνευσης ανέρχεται σε 0,1 «η§/1. 

Για συγκέντρωση μεγαλύτερη από 0,5 ιϊι§/ 1 είναι κατάλληλο ένα 
όριο ανίχνευσης 0,1 ηΐβ/1. 

- Η προσέγγιση και η ακρίβεια της μεθόδου πρέπει να ανέρχεται σε 
± 50% προκειμένου για συγκέντρωση αντίστοιχη προς το διπλάσιο 
του ορίου ανίχνευσης. 

2. ϋϋΤ 

[Το άθροισμα των ισομερών 1.1.1. -τριχλορο - 2.2.δις (π - χλωρο- 
φαινυλ)αιθάνιο, 

1.1.1. - τριχλωρο - 2 - (ο - χλωροφαινυλ) - 2 - (π - χλωροφαινυλ) 
αιθάνιο 

1.1. διχλωρο - 2.2. - δις (π - χλωροφαιγύλ)αιθυλένκ>ϋ-και 

1.1. διχλωρο - 2.2. - δις (π - χλωροφαινύλ)αιθάνιο], 

α) Οριακές τιμές ποιότητας νερών 
Εσωτ. επιφανειακά νερά, νερά εκβολών πο- 10 γπ^/Ι για το ισομε- 
ταμών, εσωτ. παράκτια νερά, θαλάσσια χω-ρές π.π. ΟϋΤ. 
ρικά νερά 25 ιη§/1 για το ολικό 

ϋΙ)Τ. 

Η συγκέντρωση στα ύδατα, τα ιζήματα ή/ 
και τα μαλάκια ή/και τα καρκινοειδή ή/και 
τα ψάρια δεν πρέπει να αυξάνεται σημα¬ 
ντικά με την πάροδο του χρόνου, 
β) Πρότυποι μέθοδοι μέτρησης 

- Ως πρότυπη μέθοδος μέτρησης για τον προσδιορισμό της περιεκτικό¬ 
τητας των νερών σε ϋΟΤ χρησιμοποιείται ή χρωματογραφία αέριας φά¬ 
σης με ανίχνευση μέσω δέσμευσης ηλεκτρονίων ύστερα από εκχύλιση με 
κατάλληλο διαλύτη. Το όριο ανίχνευσης για το ολικό ϋϋΤ ανέρχεται 
ανάλογα με τον αριθμό των περιλαμβανομένων στο δείγμα παρασιτι- 
κών ουσιών σε περίπου 4 πγι§/1. 

- Ως πρότυπη μέθοδος μέτρησης για τον προσδιορισμό της περιεκτικό¬ 
τητας σε ϋϋΤ των ιζημάτων και οργανισμών χρησιμοποιείται η χρω¬ 
ματογραφία αέριας φάσης με ανίχνευση μέσω δέσμευσης ηλεκτρονίων 
ύστερα από κατάλληλη προετοιμασία του δείγματος. Το όριο ανίχνευ¬ 
σης ανέρχεται σε Ιηΐβ/Κβ. 

- Η προσέγγιση και η ακρίβεια της μεθόδου πρέπει να ανέρχονται σε 
± 50% προκειμένου για συγκέντρωση αντίστοιχη προς το διπλάσιο 
του ορίου ανίχνευσης. 

3. ΠΕΝΤΑΧΛΩΡΟΦΑΙΝΟΛΗ - ΡΟΡ 

(2, 3, ’4, 5, 6-πενταχλωρο -1 υδροξυβενζόλιο και τα άλατά του) 
α) Οριακές τιμές ποιότητας νερών 
Εσωτερ. επιφανειακά νερά, νερά εκβολών 2 πΐ£/1 

ποταμών, εσωτερικά παράκτια νερά, θαλάσ¬ 
σια χωρικά νερά 

Η συγκέντρωση του ΡΟΡ στα ιζήματα ή/ 
και τα μαλάκια ή/και τα καρκινοειδή ή/και 
τα ψάρια δεν πρέπει να αυξάνει σημαντικά 
μετην πάροδο του χρόνου. 

β) Πρότυποι μέθοδοι μέτρησης 

- Ως πρότυπη μέθοδος για τον προσδιορισμό της,περιεκτικότητας των 
νερών σε πενταχλωροφαινόλη χρησιμοποιείται η χρωματογραφία υγρής 
φάσης υψηλής πίεσης ή η χρωματογραφία αέριας φάσης με ανίχνευση 
μέσω δέσμευσης ηλεκτρονίων ύστερα από εκχύλιση με κατάλληλο δια- 

λύτη. Το όριο ανίχνευσης είναι 0,1 πΐβ/Ι. 

- Ως πρότυπη μέθοδος μέτρησης για τον προσδιορισμό της περιεκτικό¬ 
τητας σε πενταχλωροφαινόλη των ιζημάτων και οργανισμών χρησιμο¬ 
ποιείται η χρωματογραφία υγρής φάσης υψηλής πίεσης ή η χρωματο¬ 
γραφία αέριας φάσης με ανίχνευση μέσω δέσμευσης ηλεκτρονίων 
ύστερα από κατάλληλη προετοιμασία του δείγματος. Το όριο ανίχνευ¬ 
σης ανέρχεται σε Ιηΐβ/Ι/Ιτβ.. 

- Η προσέγγιση και η ακρίβεια της μεθόδου πρέπει να ανέρχονται σε 
± 50% προκειμένου για συγκέντρωση αντίστοιχη προς το διπλάσιο 
του ορίου ανίχνευσης. 

4. ΑΛΔΡΙΝΗ, ΔΙΕΛΔΡΙΝΗ, ΕΝΔΡΙΝΗ, ΙΣΟΔΡΙΝΗ 

(Αλδρίνη: 1, 2, 3, 4, 10, 10 - εξαχλωρο - 1, 4, 4α, 5, 8, 8α - εξαϋ- 
δρο - 1, 4 - ενδο - 5, 8 - εξω - διμεθανοναφθαλίνιο.) 

Διελδρίνη: 1, 2, 3, 4, 10, 10 - εξαχλωρο - 6, 7 - εποξυ - 1, 4, 4α, 5, 
6, 7, 8, 8α - οκταϋδρο - 1, 4 - ενδο - 5, 8 - εξωδιμεθανο - ναφθαλί- 
νιο. 

Ενδρίνη: 1, 2, 3, 4, 10, 10 - εξαχλωρο - 6, 7 - εποξυ - 1, 4, 4α, 5, 
6, 7, 8, 8α - οκταϋδρο - 1, 4 - ενδο - 5, 8 - ενδο - διμεθάνιο - ναφθα- 
λίνιο. 

Ισοδρίνη: 1, 2, 3, 4, 10, 10 - εξαχλωρο - 1, 4, 4α, 5, 8, 8α - εξαϋ- 
δρο - 1, 4, ενδο - 5, 8 ενδο - διμεθάνιο - ναφθαλίνιο). 
α) Οριακές τιμές ποιότητας νερών (για το σύνολο των ουσιών) 
Εσωτ. επιφανειακά νερά, νερά εκβολών πο- 10 ηβ/1 

ταμών 

Εσωτ. παράκτια νερά, θαλάσσια χωρικά νερά 5 η@/1 

Η συγκέντρωση αλδρίνης ή/και διελδρίνη ή/ 
και ενδρίνης ή/και ισοδρίνης στα ιζήματα ή/ 
και τα μαλάκια ή/και στα μαλακόστρατα ή/ 
και στα ψάρια δεν πρέπει να αυξάνεται σημα¬ 
ντικά με την πάροδο του χρόνου, 
β) Πρότυποι μέθοδοι μέτρησης 

- Ως πρότυπη μέθοδος για τον προσδιορισμό της αλδρίνης, της διελδρί- 
νης, της ενδρίνης ή/και της ισοδρίνης στο υδάτινο περιβάλλον, πρέπει 
να χρησιμοποιείται η χρωματογραφία αέριας φάσης με ανίχνευση μέσω 
δέσμευσης .ηλεκτρονίων ύστερα από εκχύλιση με κατάλληλο διαλύτη. 
Το όριο ανίχνευσης για κάθε ουσία είναι 2,5 η§/1 ανάλογα μέ τον 
αριθμό ξένων ουσιών που υπάρχουν στι δείγμα. 

- Ως πρότυπη μέθοδος μέτρησης για τον προσδιορισμό της αλδρίνης ή/ 
και της ενδρίνης ή/και της ισοδρίνης στα ιζήματα και τους οργανισμούς 
πρέπει να χρησιμοποιείται η χρωματογραφία αέριας φάσης με ανί¬ 
χνευση μέσω δέσμευσης ηλεκτρονίων. μετά από κατάλληλη προετοιμα¬ 
σία του δείγματος. Το όριο ανίχνευσης για κάθε επί μέρους ουσία είναι 
1ηι§/1«£ ξηρού βάρους. 

- Η προσέγγιση και η ακρίβεια της μεθόδου πρέπει να είναι της τάξεως 
± 50% για συγκέντρωση αντίστοιχη προς το διπλάσιο του ορίου ανί¬ 
χνευσης. 

5. ΕΞΑΧΛΩΡΟΒΕΝΖΟΛΙΟ - ΗΟΒ 

(£<Α) 

α) Οριακές τιμές ποιότητας νερών 
Εσωτ. επιφανειακά νερά, νερά εκβολών πο- 0,03 γπ§/ 1 
ταμών,εσωτ. παράκτια νερά, θαλάσσια χω¬ 
ρικά νερά 

Η συγκέντρωση Η0Β στα ιζήματα η/και τα 
μαλακόστρατα ή/και τα ψάρια δεν πρέπει 
να αυξηθεί σημαντικά με την πάροδο του 
χρόνου. 

β) Πρότυποι μέθοδοι μέτρησης 

- Ως πρότυπη μέθοδος για τον προσδιορισμό της περιεκτικότητας των 
υδάτων σε ΗΕΒ χρησιμοποιείται η χρωματογραφία αέριας φάσης με 
ανίχνευση μέσω δέσμευσης ηλεκτρονίων ύστερα από εκχύλιση με κα¬ 
τάλληλο διαλύτη. 

Το όριο ανίχνευσης για το Η€Β περιλαμβάνεται ανάλογα με τον αριθμό 
των περιλαμβανομένων στο δείγμα ξένων ουσιών μεταξύ 1 και 10 η§/1. 

- Ως πρότυπη μέθοδος μέτρησης για τον προσδιορισμό του Η0Β στα 
ιζήματα και στους οργανισμούς χρησιμοποιείται η χρωματογραφία αέ¬ 
ριας φάσης με ανίχνευση μέσω δέσμευσης ηλεκτρονίων ύστερα από κα¬ 
τάλληλη προετοιμασία του δείγματος. Το όριο ανίχνευσης περιλαμβάνε¬ 
ται μεταξύ 1 και 10 ηΐβ/Ιΐβ ξηράς ουσίας. 

- Η προσέγγιση και η ακρίβεια των αποτελεσμάτων βάσει αυτής της 
μεθόδου πρέπει να είναι της τάξεώς του ± 50% προκειμένου για συ¬ 
γκέντρωση αντίστοιχη προς το διπλάσιο του ορίου ανίχνευσης. 

6 ΕΞΑΧΛΩΡΟΒΟΥΤΑΔΙΕΝΙΟ - ΗΟΒϋ 


α) Οριακές τιμές ποιότητας νερών 
Εσωτ. επιφανειακά νερά, νερά εκβολών πο- 0,1 ιπβ/1 

ταμών, εσωτ. παράκτια νερά, θαλάσσια χω¬ 
ρικά νερά 

Η συγκέντρωση ΗΟΒΟ στα ιζήματα η/και 
τα μαλάκια ή/και τα μαλακόστρακα ή και 
τα ψάρια δεν πρέπει να αυξηθεί σημαντικά 
με την πάροδο του χρόνου, 
β) Πρότυποι μέθοδοι μέτρησης 

- Ως πρότυπη μέθοδος μέτρησης για τον προσδιορισμό της περιεκτικό¬ 
τητας των υδάτων σε Η0ΒΕ) χρησιμοποιείται η χρωματογραφία αέριας 
φάσης με ανίχνευση μέσω δέσμευσης ηλεκτρονίων ύστερα από εκχύλιση 
με κατάλληλο διαλύτη. 

Το όριο ανίχνευσης για το ΗΟΒϋ περιλαμβάνεται ανάλογα με τον 
αριθμό των περιλαμβανομένων στο δείγμα ξένων ουσιών μεταξύ 1 και 
10 η 6 /1. 

- Ως πρότυπη μέθοδος μέτρησης για τον προσδιορισμό του ΗΟΒϋ στα 
ιζήματα και στους οργανισμούς χρησιμοποιείται η χρωματογραφία αέ¬ 
ριας φάσης με ανίχνευση μέσω δέσμευσης ηλεκτρονίων ύστερα από κα¬ 
τάλληλη προετοιμασία του δείγματος. Το όριο ανίχνευσης περιλαμβάνε¬ 
ται μεταξύ 1 και 10 πι§/λ§ ξηράς ουσίας. 

- Η προσέγγιση και η ακρίβεια των αποτελεσμάτων βάσει αυτής της 
μεθόδου πρέπει να είναι της τάξεως του ± 50% προκειμένου για συ¬ 
γκέντρωση αντίστοιχη προς το διπλάσιο του ορίου ανίχνευσης. 

7 ΧΛΩΡΟΦΟΡΜΙΟ 
(0Η01 3 ) 

α) Οριακές τιμές ποιότητας νερών 
Εσωτ. επιφανειακά νερά, νερά εκβολών πο¬ 
ταμών, εσωτ. παράκτια νερά, θαλάσσια χω¬ 
ρικά νερά 12 γπ§/1 

β) Πρότυποι μέθοδοι μέτρησης 

- Ως πρότυπη μέθοδος μέτρησης για τον προσδιορισμό της περιεκτικό¬ 
τητας των υδάτων σε χλωροφόρμιο χρησιμοποιείται η χρωματογραφία 
αέριας φάσης. 

Ένας ευαίσθητος ανισχευτής πρέπει να χρησιμοποιείται όταν η συγκέ¬ 
ντρωση είναι κατώτερη από 0,5 γπ§/ 1 και, στην περίπτωση αυτή, το 
όριο ανίχνευσης ανέρχεται σε 0,1 γπ§/1. Για συγκέντρωση μεγαλύτερη 
του 0,5 γπ§/ 1, είναι κατάλληλο ένα όριο ανίχνευσης 0,1 γπ§/1. 

- Η προσέγγιση και η ακρίβεια της μεθόδου πρέπει να είναι της τάξεως 
± 50% προκειμένου για συγκέντρωση αντίστοιχη προς το διπλάσιο 
του ορίου ανίχνευσης. 

Άρθρο 7 
Κυρώσεις 

Σε οποιονδήποτε ρυπαίνει ή συμβάλλει στην πρόκληση ρύπανσης ή 
υποβάθμισης του περιβάλλοντος με πράξη ή παράλειψη, με αποτέλεσμα 
την υπέρβαση των οριακών τιμών ποιότητας νερών που ορίζονται με τις 
διατάξεις της παρούσας πράξης επιβάλλονται οι ποινικές, αστικές και 
διοικητικές κυρώσεις που προβλέπονται στα άρθρα 28, 29 και 30 του 
Ν. 1650/86. 

Ειδικότερα για την επιβολή διοικητικών κυρώσεων στις περιοχές 
των ρυθμιστικών σχεδίων Αθήνας και Θεσσαλονίκης εφαρμόζονται οι 
διατάξεις του άρθρου"13 του Ν. 1515/85 και του άρθρου 13 του Ν. 
1561/85 όπως τροποποιήθηκαν και συμπληρώθηκαν με το άρθρο 31 
παρ. 6 και 7 αντίστοιχα του Ν. 1650/86. 

Άρθρο 8 

Κάθε διάταξη που αντίκειται στις διατάξεις της παρούσας πράξης κα- 
ταργείται. 

Άρθρο 9 

Η ισχύς της παρούσας πράξης αρχίζει από τη δημοσίευσή της στην 
Εφημερίδα της Κυβερνήσεως. 

Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 

( 6 ) 

Πράξη 74 της 29 Ιουνίου 1990 

Αποκατάσταση των ζημιών που προκλήθηκαν από το σεισμό της 16ης 
Ιουνίου 1990 σε περιοχές του Νομού Πρεβέζης ^ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 


ΑΠΟΦΑΣΕΙΣ 

(7) 

Πράξη Διοικητή αριθ. 1748/18.6.90 
(Άρθρο 1 του Ν. 1266/82) 

Αγορά από τις εμπορικές τράπεζες ακινήτων με σκοπό τη στέγαση κα¬ 
ταστημάτων, θυρίδων ή υπηρεσιών τους. 


Έχοντας υπόψη: 

α. Τις διατάξεις του πρώτου και πέμπτου άρθρου του Ν. 1190/1981 
«Περί κυρώσεως της από 26.3.1981 Πράξεως Νομοθετικού Περιεχο¬ 
μένου του Προέδρου της Δημοκρατίας «Περί αποκαταατάαεως ζημιών 
εκ των σεισμών 1981» και ρυθμίσεως ετέρων συναφών θεμάτων». 

β. Τις διατάξεις της παρ. 3 του άρθρου 1 του Ν. 1283/1982 «Για 
τις προθεσμίες υποβολής αιτήσεων δανειοδότησης των σεισμοπλήκτων 
και τη ρύθμιση άλλων θεμάτων». 

γ. Τις εκτεταμένες ζημιές που έγιναν από τους σεισμούς της 16ης 
Ιουνίου 1990 σε περιοχές του Νομού Πρεβέζης και συγκεκριμένα στις 
περιοχές που οριοθετούνται ως εξής: Λούρος, Νέα Σαμψούς, Νέα Σι¬ 
νώπη, Αρχάγγελος, Παραλία Ιονίου Πελάγους, Χάχλα, Καναλλάκιο, 
Σκεπαστό, Κορυφούλα, Βρυσούλα, Κρανέα, Άνω Κοτσανόπουλο, 
Κάτω Κοτσανόπουλο, Λούρος. 

δ. Την Ανάγκη αντιμετώπισης των ζημιών που προκάλεσαν οι σει¬ 
σμοί σε κτίρια της παραπάνω περιοχής. 

ε. Την εισήγηση αριθ. 17/27 Ιουνίου 1990 του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για την 
λήψη μέτρων προς αποκατάσταση των ζημιών στα κτίρια της παρα¬ 
πάνω σεισμόπληκτης περιοχής, αποφασίζει: 

1. Την επέκταση της ανάλογης εφαρμογής των διατάξεων της από 
28.7.1978 Πράξης Νομοθετικού Περιεχομένου «περί αποκαταστά- 
σεως ζημιών εκ σεισμών 1978 εις περιοχήν Βορείου Ελλάδος κ.λπ.», 
όπως αυτή κυρώθηκε, τροποποιήθηκε και συμπληρώθηκε με τους νό¬ 
μους 867/1979, 1048/1980, 1133/1981 και 1190/1981,καθώς 
και των σχετικών κανονιστικών πράξεων, όπως ισχύουν σήμερα, για 
την αποκατάσταση των ζημιών των κτιρίων γενικά, τις οποίες προκάλε¬ 
σαν οι σεισμοί της 16ης Ιουνίου 1990 σε περιοχές του Νομού Πρεβέζης. 

2. Το έργο αποκατάστασης των ζημιών ανατίθεται στη Δ/νση Τεχνι¬ 
κών Υπηρεσιών του Νομού Πρεβέζης, στην οποία λειτουργεί ήδη Το¬ 
μέας Αποκατάστασης Σεισμοπλήκτων, σύμφωνα με την παράγραφο 5 
του άρθρου δευτέρου του Νόμου 1190/1981 (ΕτΚ. Α' 203). 

3. Τον ορισμό εξάμηνης προθεσμίας για την υποβολή από τους δι¬ 
καιούχους αιτήσεων για την δανειοδότησή τους. . 

Η παραπάνω προθεσμία μπορεί να παραταθεί με απόφαση του 
Υπουργού Περιβάλλοντος, Χωροταξίας και Δημοσίων Έργων και για 
χρονικό διάστημα τριών εξαμήνων ακόμη. 

Αυτή η πράξη να δημοσιευθεί στην Εφημερίδα της Κυβερνήσεως. 


Ο Πρόεδρος Οι Αντιπρόεδροι Τα Μέλη 

Ακριβές Αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ ΒΟΛΟΥΔΑΚΗΣ 


ΤΡΑΠΕΖΑ ΤΗΣ ΕΛΛΑΔΟΣ 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) Το άρθρο 1 του Ν. 1266/82 «όργανα ασκήσεως της νομισματι¬ 
κής, πιστωτικής και συναλλαγματικής πολιτικής και άλλες διατάξεις», 

β) την απόφαση ΝΕ 308/1/9.4.81 όπως τροποποιήθηκε με την 
απόφαση ΕΝΠΘ 406/15/28.11.88, 

γ) την απόφαση ΥΠ 275/7/14.7.81, 

δ) τη σκοπιμότητα αφενός διευκόλυνσης των εμπορικών τραπεζών 
στην απόκτηση ακινήτων με σκοπό τη στέγαση καταστημάτων, θυρί¬ 
δων ή υπηρεσιών τους και αφετέρου διατήρησης ενός ανωτάτου ορίου 
στη σχέση επενδύσεων σε ακίνητα προς ίδια κεφάλαια των εμπορικών 
τραπεζών, αποφάσισε να καθορίσει τα εξής: 

1. Οι εμπορικές τράπεζες επιτρέπεται να προβαίνουν σε αγορές ακι¬ 
νήτων με σκοπό τη στέγαση καταστημάτων, θυρίδων ή υπηρεσιών τους, 
χωρίς προηγούμενη έγκριση της Τράπεζας της Ελλάδος, εφόσον από 
τον τελευταίο διαθέσιμο ετήσιο ισολογισμό τους προκύπτει ότι οι σε ακί¬ 
νητα επενδύσεις τους, περιλαμβανομένων και των πιο πάνω αγορών, 
δεν υπερβαίνουν το 50% των ιδίων κεφαλαίων τους (μετοχικού κεφα¬ 
λαίου και κάθε μορφής αποθεματικών, μη συμπεριλαμβανομένων των 
προβλέψεων για επισφαλείς απαιτήσεις). 

2. Εάν η σχέση επενδύσεων σε ακίνητα προς τα ίδια κεφάλαια υπερ¬ 
βαίνει το αναφερόμενο στην παρ. 1 ποσοστό, η αγορά ακινήτων για τον 
ανωτέρω σκοπό, χωρίς προηγούμενη έγκριση της Τράπεζας της Ελλά¬ 
δος, επιτρέπεται μόνο υπό τους ακόλουθους όρους και προϋποθέσεις: 

α) η συνολική αξία των εντός κάθε ημερολογιακού δωδεκαμήνου 
πραγματοποιουμένων αγορών ακινήτων δεν υπερβαίνει ποσοστό 75% 
του συνολικού.προϊόντος από την εκποίηση ακινήτων που πραγματοποί¬ 
ησε η τράπεζα κατά το αυτό ημερολογιακό δωδεκάμηνο, πλέον του τυ¬ 
χόν αχρησιμόποίητου υπολοίπου του αμέσώς προηγούμενου δωδεκαμή¬ 
νου και 

β) η διαφορά που τυχόν προκύπτει για τα πωλούμενα ακίνητα μεταξύ 
του προϊόντος πώλησης και της αναπόσβεστης αξίας τους που αναγρά¬ 
φεται στον ισολογισμό δε διανέμεται αλλά, μετά ,τη φορολογία, φέρεται 
σε πίστωση ειδικού αποθεματικού της τράπεζας. 

Οι διατάξεις της παραγράφου 2 εφαρμόζονται για τις αγορές και πω- 
λήσεις ακινήτων που πραγματοποιούνται από 1.1.90 και εφεξής: 

3. Διευκρινίζεται ότι η Τράπεζα της Ελλάδος δεν θα παρέχει έγκριση 
για επενδύσεις εμπορικών τραπεζών σε ακίνητα για κάλυψη στεγαστι¬ 
κών αναγκών τους στις περιπτώσεις που δεν εμπίπτουν στις παραγρά¬ 
φους 1 και 2 της παρούσας Πράξης. 

4. Καταργείται η ΝΕ 308/1/9.4.81, όπως τροποποιήθηκε με την 
απόφαση ΕΝΠΘ 406/15/28.11.88. 

Οι διατάξεις της απόφασης ΥΠ 275/7/14.7.81 εξακολουθούν να 
ισχύουν. 

-Η Πράξη αυτή να δημοσιευθεί στην Εφημερίδα της Κυβερνή¬ 
σεως. 

Ο Διοικητής 
ΔΗΜ. ΧΑΛΙΚΙΑΣ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α' 

Δρχ. 

8.500 

β) 

» 

» 

» 

Β 

» 

12.500 

Υ) 

» 

» 

» 

Γ" 

» 

5.000 

δ) 

» 

» 

» 

Δ" 

» 

12.000 

ε) 

» 

» 

» 

Αναπτυξιακών Πράξεων 

» 

9.500 

στ) 

» 

» 

» 

Ν.Π.Δ.Δ. 

» 

5.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

. 1.500 

ι) 

» 

» 

» 

Α.Ε. & Ε.Π.Ε. 

» 

25.000 

ια) 1 

Για 

όλα 

τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















